De fem siste av de 15 første som var bestilt av United States Army Air Corps (USAAC) ble utstyrt med en Curtiss V-1400 12-sylindret V-motor med en ytelse på 510 hk og levert til USAAC i 1926 som P-2 Hawk. Av disse ble den første utstyrt med en kompressor som økte flyets absolutte topphøyde til 9995 m, en økning på 2990 m. Men problemer med kompressoren gjorde at man til tross for den økte ytelsen valgte å konvertere tre av flyene tilbake til P-1A standard for vanlig tjeneste.